Виолета Ѓуровска

Виолета Ѓуровска – македонска писателка и новинарка.

 Животопис 
Виолета Ѓуровска е родена 1975 год. во Скопје. Основно и средно образование завршува во Скопје. Дипломирала на Филолошкиот факултет „Блаже Конески“ – Скопје при УКИМ во Скопје на катедрата за Македонска и јужнословенска книжевност и македонски јазик. За време на студиите објавува детективски раскази во списанието „Илустриран забавник“. Од 2000-2003та година работи како новинар во списанието за деца „Наш свет“ (литературно списание за деца на возраст од 10-14 год.) во Издавачка куќа „Детска радост“ при НИП „Нова Македонија“ 2003 год. е унапредена во уредник на списанието за деца и млади (најмладиот уредник во НИП Нова Македонија) „Наш свет“ во Издавачката куќа „Детска Радост“.

Во текот на дваесет години била член на повеќе комисии на литературни конкурси за деца. Член е на основачкиот одбор на литературната манифестација „Пролет на сребрените соништа“ – Радовиш и литературната манифестација „Детски лирски треперења“ – Охрид. Во текот на повеќе години хонорарно работи како организатор на многу креативни работилници во соработка со градски и училишни библиотеки. Работела како творец на повеќе јавни трибини од областа на литературата за деца во библиотеки, училишта и културни центри во Македонија.

 Творештво 
Во период од речиси дваесет година објавува повеќе од стотина раскази за деца во списанијата:

 „Другарче“ (литературно списание за деца на возраст од 6-8 год.),
 „Развигор“ (литературно списание за деца на возраст од 8-10 год.) и
 „Росица“ (литературно списание за деца од 3-6 год.).

Во 2003 год. е основач и главен уредник на Издавачка куќа „Смешко“. Во истата година е автор на едицијата сликовници за деца од најмала возраст „Прв чекор“, преведени на албански и англиски јазик:

 „Морски свет“
 „Домашни животни“
 „Птици“
 „Овошја“
 „Зеленчуци“
 „Шумски животни“

Истата година ги публикува и „Убави приказни“, едиција од 6 адаптирани приказни од народното творештво:

 „Силјан Штркот“
 „Самовила-невеста“
 „Кучето и човекот“
 „Девојчето и дванаесетте месеци“
 „Цане и ламјата“
 „Слепиот цар и син му“

2004-2005 година работи како новинар во Издавачата куќа „Просветно дело“. 2004 година е автор на едицијата „Виножито“ од 6 сликовници:

 „Виолетова приказна“
 „ Црвена приказна“
 „ Портокалова приказна“
 „Сина приказна“
 „ Зелена приказна“
 „Жолта приказна“

Сликовниците се преведени на англиски, албански, бугарски и српски јазик. Освен на македонскиот пазар истите се извезени и во Албанија, Бугарија, Србија, Босна и Косово. 

 „Сонови и од нив приказни“, книга со раскази за деца на возраст од 11-13 год (Македонска реч, 2018)
 „Малку страшна приказна‘‘, (Просветно дело, 2020)

 Наводи 

 Надворешни врски 

 Средба со Виолета Ѓуровска и промоција на книгата „Сонови и од нив приказни“
 Литературна работилница за деца “Донеси книга – земи си книга” 
 Трибина за литературата за деца и млади 
 Во Охрид ќе се одржи поетска манифестација

Категорија:Луѓе од Скопје
Категорија:Македонски раскажувачи
Категорија:Македонски писатели за деца
Категорија:Македонски новинари
Категорија:Апсолвенти на универзитетот „Св. Кирил и Методиј“